Vi bodde i Helles leilighet i hele september (1 måned) med ett barn på 11 måneder og ett barn på 3 år. Leiligheten er veldig sentralt plassert i på Vesterbro i København, kort vei fra Hovedbanegården og Kødbyen.
Gårdsrommet er lukket og føles trygt, det er leker inne i gårdsrommet for barna, blant annet en sandkasse og et huskestativ. Gårdsrommet er stort og felles for flere leilighetsbygg. Leiligheten ligger på bakkeplan i gårdsrommet så man har god oversikt over barna som leker. Det er også enkel tilkomst med barnevogn. Badet er ikke stort, men det inneholder det viktigste; Romslig dusj, vaskemaskin og tørketrommel, servant og WC. Det er to soverom og begge er store. Kjøkkenet er godt nok utstyrt til å lage fullverdige middager hjemme hvis man vil. TVen i stuen har innebygget Netflix, hvilket er praktisk om man reiser med barn. Det ene soverommet inneholder mange leker som ble populære for våre barn, og spesielt tavlen på veggen ble kjempepopulær for treåringen.
Om man reiser med små barn og samtidig vil bo sentralt i byen så kan denne leiligheten varmt anbefales!